Nordea Etukorko on Nordean oma viitekorko. Se heijastelee markkinoiden kehitystä, mutta se on markkinakorkoja vakaampi. Sen tasoon vaikuttavat talletuskorkojen nykyinen taso ja korko-odotukset, pankin varainhankinnan tarpeet, sekä kilpailutilanne talletusmarkkinoilla.  Nordea Etukoron arvon määrittää Nordea Bank Oyj. Sillä ei ole ennalta määriteltyä tarkistuspäivää, mutta päätös muutoksesta tehdään aina 14 päivää ennen, kuin muutos tulee voimaan. Uuden arvon ilmoitamme tällä sivulla.